2005R0560 — ET — 15.01.2011 — 005.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU MÄÄRUS (EÜ) nr 560/2005,

12. aprill 2005,

millega kehtestatakse teatavate isikute ja üksuste vastu suunatud piiravad meetmed seoses olukorraga Côte d’Ivoire’is







EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 60, 301 ja 308, võttes arvesse nõukogu 13. detsembri 2004. aasta ühist seisukohta 2004/852/ÜVJP Côte d’Ivoire’i vastu suunatud piiravate meetmete kohta, ( 1 ) võttes arvesse komisjoni ettepanekut, võttes arvesse Euroopa Parlamendi arvamust, ( 2 ) ning arvestades järgmist: (1) Tegutsedes ÜRO põhikirja VII peatüki alusel ning mõistes hukka sõjategevuse taasalustamist Côte d’Ivoire’is ja 3. mai 2003. aasta relvarahukokkuleppe jätkuvat rikkumist, otsustas ÜRO Julgeolekunõukogu oma 15. novembri 2004. aasta resolutsioonis 1572 (2004) kehtestada Côte d’Ivoire’i suhtes teatavad piiravad meetmed. (2) Ühises seisukohas 2004/852/ÜVJP on ette nähtud ÜRO Julgeolekunõukogu resolutsioonis 1572 (2004) sätestatud meetmete rakendamine, sealhulgas rahaliste vahendite ja majandusressursside külmutamine pädeva ÜRO sanktsioonide komitee poolt kindlaksmääratud isikutel, kes ohustavad rahu ja riigisisest lepitusprotsessi Côte d’Ivoire’is, eriti nendel, kes tõkestavad Linas-Marcoussis’ ja Accra III lepingute rakendamist, ja kõigil teistel isikutel, keda asjakohase teabe põhjal peetakse vastutavaks inimõiguste ja rahvusvahelise humanitaarõiguse tõsise rikkumise eest Côte d’Ivoire’is, avalikult vaenu ja vägivalda õhutavatel isikutel ning isikutel, keda kõnealune komitee peab resolutsiooniga 1572 (2004) kehtestatud relvaembargo rikkujateks. (3) Kõnealused meetmed kuuluvad asutamislepingu reguleerimisalasse ning seetõttu on konkurentsimoonutuste vältimise eesmärgil vaja ühenduse õigusakte nende meetmete rakendamiseks ühenduses. Käesoleva määruse kohaldamisel käsitatakse ühenduse territooriumina liikmesriikide territooriume, mille suhtes kohaldatakse asutamislepingut vastavalt asutamislepingus kehtestatud tingimustele. (4) Käesolevas määruses sätestatud meetmete tõhususe tagamiseks peaks käesolev määrus jõustuma selle avaldamise päeval, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Käesoleva määruse kohaldamisel kasutatakse järgmisi mõisteid:

1. sanktsioonide komitee – ÜRO Julgeolekunõukogu resolutsiooni 1572 (2004) lõike 14 kohaselt asutatud ÜRO Julgeolekunõukogu komitee;

2. rahalised vahendid – kõik finantsvarad ja igat liiki hüved, sealhulgas, kuid mitte üksnes: a) sularaha, tšekid, rahalised nõuded, vekslid, maksekorraldused ja muud maksevahendid; b) hoiused rahaasutustes või muudes üksustes, kontode saldod, võlad ja võlakohustused; c) avalikult ja eraviisiliselt kaubeldavad väärtpaberid ja võladokumendid, sealhulgas aktsiad ja osad, väärtpabereid esindavad sertifikaadid, võlakirjad, võlatõendid, tagatiseta võlakohustused (debentuurid), tuletisväärtpaberite lepingud; d) intressitulu, dividendid või muu varadelt saadud või neist tulenev sissetulek; e) krediit, tasaarvestuse õigus, tagatistehingud, täitmisgarantiid või muud finantskohustused; f) akreditiivid, veokirjad, ostukirjad; g) rahaliste vahendite või finantsallikate suhtes majandushuvi tõendavad dokumendid; h) muud ekspordi rahastamise vahendid;

3. rahaliste vahendite külmutamine – rahaliste vahendite igasuguse sellise liikumise, ülekandmise, muutmise, kasutamise, juurdepääsu või nendega kauplemise vältimine, mille tulemuseks oleks muutus nende mahus, summas, asukohas, omandiõiguses, valduses, laadis või otstarbes või muu muutus, mis võimaldaks rahalisi vahendeid kasutada, sealhulgas vara valitsemine;

4. majandusressursid – igasugune vara, nii materiaalne kui mittemateriaalne, nii kinnis- kui vallasvara, mis ei ole rahalised vahendid, kuid mida on võimalik kasutada rahaliste vahendite, kaupade või teenuste hankimiseks;

5. majandusressursside külmutamine – toimingud, millega tõkestatakse majandusressursside mis tahes viisil kasutamine rahaliste vahendite, kaupade või teenuste hankimiseks, sealhulgas, kuid mitte üksnes, neid müües, rentides või neile hüpoteeki seades.

▼M5

Artikkel 2

1. Külmutatakse kõik rahalised vahendid ja majandusressursid, mida I või IA lisas loetletud füüsilised või juriidilised isikud, üksused ja asutused omavad või mis on nende valduses või kontrolli all.

2. Rahalisi vahendeid ega majandusressursse ei anta otseselt ega kaudselt I või IA lisas loetletud füüsiliste või juriidiliste isikute, üksuste või asutuste käsutusse ega nende toetuseks.

3. Keelatud on teadlikult ja tahtlikult osaleda tegevuses, mille eesmärgiks või tagajärjeks on otsene või kaudne kõrvalehoidmine lõigetes 1 ja 2 osutatud meetmetest.

4. I lisas on loetletud füüsilised või juriidilised isikud, üksused ja asutused, kellele on osutatud otsuse 2010/656/ÜVJP (muudetud kujul) artikli 5 lõike 1 punktis a.

5. IA lisas on loetletud füüsilised või juriidilised isikud, üksused ja asutused, kellele on osutatud otsuse 2010/656/ÜVJP (muudetud kujul) artikli 5 lõike 1 punktis b.

▼M5

Artikkel 2a

1. I ja IA lisa sisaldab loetellu kantud isikute, üksuste ja asutuste loetellu kandmise põhjuseid, mille ÜRO Julgeolekunõukogu või sanktsioonide komitee on esitanud seoses I lisaga.

2. I ja IA lisa sisaldab ka asjaomaste füüsiliste või juriidiliste isikute, üksuste ja asutuste kindlakstegemiseks vajalikku teavet (selle olemasolul), mille ÜRO Julgeolekunõukogu või sanktsioonide komitee on esitanud seoses I lisaga. Füüsiliste isikute puhul võib selline teave sisaldada nime, sealhulgas varjunime (alias), sünniaega ja -kohta, kodakondsust, passi- ja ID-kaardi numbrit, sugu, aadressi, kui see on teada, ning positsiooni või ametit. Juriidiliste isikute, üksuste ja asutuste puhul võib selline teave sisaldada nime, registreerimise kohta ja kuupäeva, registreerimisnumbrit ja tegevuskohta. Samuti kantakse I lisasse ÜRO Julgeolekunõukogu või sanktsioonide komitee poolt loetellu kandmise kuupäev.

▼M5

Artikkel 3

1. Erandina artiklist 2 võivad II lisas loetletud veebilehtedel osutatud liikmesriikide pädevad asutused lubada vabastada teatavad külmutatud rahalised vahendid või majandusressursid või teha teatavad külmutatud rahalised vahendid või majandusressursid kättesaadavaks vastavalt tingimustele, mida nad asjakohaseks peavad, olles enne kindlaks teinud, et kõnealused rahalised vahendid või majandusressursid on:

a) vajalikud põhivajaduste rahuldamiseks tehtavateks kulutusteks, nagu toiduainete, üüri või hüpoteegi, ravimite ja ravikulude eest tasumine, maksud, kindlustusmaksed ja tasu kommunaalkulude eest;

b) ette nähtud üksnes õigusabiteenuste osutamisega seotud mõistlike töötasude maksmiseks ja nendest teenustest tulenevate kulude hüvitamiseks;

c) ette nähtud üksnes tasude või teenustasude maksmiseks külmutatud rahaliste vahendite või majandusressursside tavapärase haldamise või säilitamise eest.

Kui tegu on I lisas loetletud isiku, üksuse või asutusega, siis teavitavad liikmesriigid sanktsioonide komiteed oma kavatsusest lubada ligipääsu sellistele rahalistele vahenditele ja majandusressurssidele. Nad ei luba sellist ligipääsu, kui nad on saanud sanktsioonide komitee teavitamisele järgnenud kahe tööpäeva jooksul negatiivse otsuse.

2. Erandina artiklist 2 ja tingimusel, et tegu on I lisas loetletud isiku, üksuse või asutusega, võivad II lisas loetletud veebilehtedel osutatud liikmesriikide pädevad asutused lubada teatavate külmutatud rahaliste vahendite või majandusressursside vabastamist või teatavate rahaliste vahendite või majandusressursside kättesaadavaks tegemist pärast seda, kui nad on kindlaks teinud, et rahalised vahendid või majandusressursid on vajalikud erakorraliste kulutuste katteks ning tingimusel, et liikmesriigid on oma otsusest teavitanud sanktsioonide komiteed ja sanktsioonide komitee on selle heaks kiitnud ÜRO Julgeolekunõukogu resolutsiooni 1572 (2004) punkti 14 alapunktis e sätestatud tingimuste alusel.

3. Erandina artiklist 2 ja tingimusel, et tegu on IA lisas loetletud isiku, üksuse või asutusega, võivad II lisas loetletud veebilehtedel osutatud liikmesriikide pädevad asutused lubada teatavate külmutatud rahaliste vahendite või majandusressursside vabastamist või teatavate rahaliste vahendite või majandusressursside kättesaadavaks tegemist pärast seda, kui nad on kindlaks teinud, et rahalised vahendid või majandusressursid on vajalikud erakorraliste kulutuste katteks ning tingimusel, et liikmesriik on teavitanud kõiki teisi liikmesriike ja komisjoni vähemalt kaks nädalat enne loa andmist põhjustest, miks selline eriluba tuleks tema arvates anda.

Artikkel 4

Erandina artiklist 2 võivad II lisas loetletud veebilehtedel osutatud liikmesriikide pädevad asutused lubada teatavate külmutatud rahaliste vahendite või majandusressursside vabastamist, kui on täidetud järgmised tingimused:

a) kohus, haldusorgan või vahekohus on kõnealuste rahaliste vahendite või majandusressursside suhtes kasutanud kinnipidamisõigust enne kuupäeva, mil käesolev määrus muutus kohaldatavaks artiklis 2 osutatud isiku, üksuse või asutuse suhtes, või on teinud nende kohta otsuse enne nimetatud kuupäeva;

b) kõnealuseid rahalisi vahendeid või majandusressursse kasutatakse ainult sellise kinnipidamisõigusega tagatud või sellise otsusega tunnustatud nõuete rahuldamiseks kõnealuseid nõudeid omavate isikute õigusi reguleerivate õigusnormidega seatud piires;

c) kõnealusest kinnipidamisõigusest või otsusest ei saa kasu I või IA lisas loetletud isikud, üksused või asutused;

d) kinnipidamisõiguse või otsuse tunnustamine ei ole vastuolus asjaomase liikmesriigi avaliku korraga; ning

e) kui tegu on I lisas loetletud isiku, üksuse või asutusega, on liikmesriigid kinnipidamisõigusest või otsusest teavitanud sanktsioonide komiteed.

▼B

Artikkel 5

Asjaomane pädev asutus teavitab teiste liikmesriikide pädevaid asutusi ja komisjoni artiklite 3 ja 4 alusel antud lubadest.

Artikkel 6

Artikli 2 lõiget 2 ei kohaldata külmutatud kontodele lisatud järgmiste summade suhtes:

a) nende kontode intressid või muud tulud või

b) enne kuupäeva, mil nende kontode suhtes on hakatud kohaldama käesoleva määruse sätteid sõlmitud või tekkinud lepingutest, kokkulepetest või kohustustest tulenevad maksed,

tingimusel, et sellised intressid, muud tulud ja maksed on külmutatud vastavalt artikli 2 lõikele 1.

▼M5

Artikkel 7

Artikli 2 lõige 2 ei takista liidu finants- või krediidiasutustel külmutatud kontode krediteerimist, kui loetelus nimetatud füüsilise või juriidilise isiku, üksuse või asutuse kontole kantakse üle rahalisi vahendeid, tingimusel et kõik neile kontodele lisatavad summad samuti külmutatakse. Finants- või krediidiasutus teatab asjaomasele pädevale asutusele sellistest ülekannetest viivitamata.

▼B

Artikkel 8

1. Ilma et see piiraks kehtivate aruandlust, konfidentsiaalsust ja ametisaladust käsitlevate eeskirjade ja asutamislepingu artikli 284 kohaldamist, peavad füüsilised ja juriidilised isikud, üksused ning organid:

a) esitama viivitamata käesoleva määruse järgimist hõlbustava teabe, näiteks artikli 2 kohaselt külmutatud kontode ja rahasummade kohta, II lisas loetletud pädevatele asutustele, mis asuvad nende elu- või asukoha liikmesriigis, ja otse või kõnealuste pädevate asutuste kaudu komisjonile;

b) tegema koostööd II lisas loetletud pädevate asutustega kõnealuse teabe kontrollimisel.

2. Komisjonile otse esitatud lisateave edastatakse asjaomase liikmesriigi pädevatele asutustele.

3. Kogu käesoleva artikli kohaselt edastatud või saadud teavet kasutatakse ainult sel otstarbel, milleks see edastati või saadi.

Artikkel 9

Rahaliste vahendite ja majandusressursside külmutamisega või rahaliste vahendite ja majandusressursside kättesaadavaks tegemisest keeldumisega, kui seda tehakse heas usus, et selline tegevus on kooskõlas käesoleva määrusega, ei kaasne seda teinud füüsilisele või juriidilisele isikule või üksusele või selle juhtidele või töötajatele mingit vastutust, väljaarvatud juhul kui on tõendatud, et rahalised vahendid ja majandusressursid külmutati hooletuse tõttu.

▼M5

Artikkel 9a

Artikli 2 lõikes 2 sätestatud keelust ei tulene mingit vastutust füüsilistele ja juriidilistele isikutele, üksustele ega asutustele, kes tegid rahalised vahendid või majandusressursid kättesaadavaks, juhul kui nad ei teadnud ega omanud mõjuvat põhjust arvata, et nende tegevus rikub nimetatud keeldu.

▼B

Artikkel 10

Komisjon ja liikmesriigid teatavad üksteisele viivitamata käesoleva määruse alusel võetud meetmetest ning edastavad üksteisele nende käsutuses oleva käesoleva määrusega seotud asjakohase teabe, eelkõige teabe rikkumise ja jõustamisega seotud probleemide ning siseriiklike kohtute tehtud otsuste kohta.

▼M5

Artikkel 11

Komisjonil on õigus liikmesriikide antud teabe alusel muuta II lisa.

▼M5

Artikkel 11a

1. Kui ÜRO Julgeolekunõukogu või sanktsioonide komitee kannab loetellu füüsilise või juriidilise isiku, üksuse või asutuse, lisab nõukogu sellise füüsilise või juriidilise isiku, üksuse või asutuse I lisasse.

2. Kui nõukogu otsustab füüsilise või juriidilise isiku, üksuse või asutuse suhtes kohaldada artikli 2 lõikes 1 osutatud meetmeid, muudab ta vastavalt IA lisa.

3. Nõukogu edastab oma otsuse ja loetellu kandmise põhjused lõikes 1 ja 2 osutatud füüsilisele või juriidilisele isikule, üksusele või asutusele kas otse, juhul kui aadress on teada, või teatise avaldamise kaudu, ning annab asjaomasele füüsilisele või juriidilisele isikule, üksusele või asutusele võimaluse esitada oma märkused.

4. Kui esitatakse märkusi või uusi olulisi tõendeid, vaatab nõukogu oma otsuse läbi ning teavitab vastavalt asjaomast füüsilist või juriidilist isikut, üksust või asutust.

5. Kui ÜRO otsustab mõne füüsilise või juriidilise isiku, üksuse või asutuse loetelust välja arvata või muuta loetellu kantud füüsilise või juriidilise isiku, üksuse või asutuse identifitseerimisandmeid, muudab nõukogu vastavalt I lisa.

6. IA lisas sisalduv nimekiri vaadatakse vähemalt iga 12 kuu järel korrapäraselt läbi.

▼B

Artikkel 12

Liikmesriigid kehtestavad eeskirjad karistuste kohta, mida kohaldatakse käesoleva määruse sätete rikkumise korral, ning võtavad kõik vajalikud meetmed nende rakendamise tagamiseks. Sätestatavad karistused peavad olema tõhusad, proportsionaalsed ja hoiatavad. Liikmesriigid teatavad neist eeskirjadest komisjonile kohe pärast käesoleva määruse jõustumist ning annavad teada nende edaspidistest muutmisest.

▼M5

Artikkel 12a

Kui käesolev määrus sisaldab nõuet teavitada komisjoni või temaga suhelda, kasutatakse selliseks suhtluseks II lisas osutatud aadressi ja muid kontaktandmeid.

▼M5

Artikkel 13

Käesolevat määrust kohaldatakse:

a) liidu territooriumil, kaasa arvatud tema õhuruumis;

b) liikmesriigi jurisdiktsiooni alla kuuluvate õhusõidukite või laevade pardal;

c) liikmesriikide kodanike suhtes liidu territooriumil ja väljaspool seda;

d) juriidiliste isikute, üksuste või asutuste suhtes, mis on asutatud või moodustatud liikmesriigi õiguse alusel;

e) juriidiliste isikute, üksuste ja asutuste äritegevuse suhtes, mis tervikuna või osaliselt toimub liidu territooriumil.

▼B

Artikkel 14

Käesolev määrus jõustub Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

▼M4









I LISA

Artiklites 2, 4 ja 7 osutatud füüsiliste või juriidiliste isikute või üksuste loetelu

(1) Charles Blé Goudé (teise nimega Gbapé Zadi). Aadress: Bloc P 170, Yopougon Selmer, Côte d’Ivoire, (b) Hotel Ivoire, Abidjan, Cocody, Côte d’Ivoire. Sünniaeg: 1.1.1972. Sünnikoht: (a) Guibéroua (Gagnoa), Côte d'Ivoire, (b) Niagbrahio/Guiberoua, Côte d'Ivoire, (c) Guiberoua, Côte d'Ivoire. Kodakondsus: Côte d’Ivoire. Pass: (a) 04LE66241 (Côte d’Ivoire, välja antud 10. novembril 2005 ning kehtiv kuni 9. novembrini 2008), (b) AE/088 DH 12 (diplomaatiline pass Côte d’Ivoire, välja antud 20. detsembril 2002 ning kehtiv kuni 11. detsembrini 2005), (c) 98LC39292 (Côte d’Ivoire, välja antud 24. novembril 2000 ning kehtiv kuni 23. novembrini 2003). Reisidokument: C2310421 (Šveits, välja antud 15. novembril 2005 ning kehtiv kuni 31.detsembrini 2005). Muu teave: (1) (a) aadress aastal 2001, (b) aadress reisidokumendis nr C2310421; (2) võimalik varjunimi või tiitel: „Général” või „Génie de kpo,” (3) COJEP („Noored patrioodid”) juht. Korduvalt esitanud avaldusi, mis õhutavad vägivallale ÜRO rajatiste ja personali ning välismaalaste vastu; relvarühmituste vägivallaaktide juhendamine ja neis osalemine, sealhulgas peksmine, vägistamine ja kohtuvälised hukkamised; ÜRO, Rahvusvahelise Töörühma (IWG), poliitilise opositsiooni ja sõltumatu ajakirjanduse ähvardamine; rahvusvaheliste raadiojaamade sabotaaž; IWG, ÜRO Côte d'Ivoire'i operatsiooni (UNOCI), Prantsuse vägede ja ÜRO 2005. aasta resolutsioonis nr 1643 määratletud rahuprotsessi tegevuse tõkestamine.

(2) Eugène N’goran Kouadio Djué. Sünniaeg: (a) 1.1.1966 või (b) 20.12.1969. Kodakondsus: Côte d’Ivoire. Pass: 04LE017521 (välja antud 10. veebruaril 2005 ning kehtiv kuni 10. veebruarini 2008). Muu teave: Liidu „Union des Patriotes pour la Libération Totale de la Côte d’Ivoire (UPLTCI)” juht. Korduvalt esitanud avaldusi, mis õhutavad vägivallale ÜRO rajatiste ja personali ning välismaalaste vastu; relvarühmituste vägivallaaktide juhendamine ja neis osalemine, sealhulgas peksmine, vägistamine ja kohtuvälised hukkamised; IWG, UNOCI, Prantsuse vägede ja ÜRO 2005. aasta resolutsioonis nr 1643 määratletud rahuprotsessi tegevuse tõkestamine.

(3) Martin Kouakou Fofié. Sünniaeg: 1.1.1968. Sünnikoht: Bohi, Côte d’Ivoire. Kodakondsus: Côte d’Ivoire. Isikutunnistuse number: (a) 2096927 (Burkina Faso, välja antud 17. märtsil 2005), (b) 970860100249 (Côte d’Ivoire, välja antud 5. augustil 1997 ning kehtiv kuni 5. augustini 2007). Muu teave: (a) Burkina Faso kodakondsust tõendav dokument: CNB N.076 (17. veebruar 2003), isa nimi: Yao Koffi Fofié, ema nimi: Ama Krouama Kossonou; (b) ülemkapral/uute vägede komandant Korhogo piirkonnas. Temale alluvad väed on seotud lapssõdurite värbamisega, inimröövidega, sunnitöö kasutamisega, naiste seksuaalse kuritarvitamisega, omavoliliste vahistamiste ja kohtuväliste hukkamistega, mis on vastuolus inimõiguste konventsiooni ja rahvusvahelise humanitaarõigusega; IWG, UNOCI, Prantsuse vägede ja ÜRO 2005. aasta resolutsioonis nr 1643 määratletud rahuprotsessi tegevuse tõkestamine.

▼M5









IA LISA

Loetelu füüsilistest ja juriidilistest isikutest, üksustest või asutustest, keda ei ole kindlaks määranud ÜRO Julgeolekunõukogu või sanktsioonide komitee ja kellele on osutatud artiklites 2, 4 ja 7







A. Füüsilised isikud Nimi (ja võimalikud varjunimed) Identifitseerimis-andmed Põhjendus 1. Pascal Affi N’Guessan Sünniaeg ja -koht: 1. jaanuar 1953, Bouadikro; Passi number: PD-AE 09DD00013. Côte d’Ivoire’i Rahvarinde president: Rahuprotsessi ja leppimise takistamine; vihkamisele ja vägivallale õhutamine. 2. Kolonelleitnant Nathanaël Ahouman Brouha Sünniaeg: 6. juuni 1960 Vabariigi Presidendi Julgeolekurühmituse (GSPR) komandant. Vastutab inimõiguste ja rahvusvahelise humanitaarõiguse ränga rikkumise eest Côte d’Ivoire’is; demokraatlikult valitud presidendi võimule allumisest keelduv sõjaväelane. 3. Aké N'Gbo Gilbert Marie Sünniaeg ja -koht: 8. oktoober 1955, Abidjan Passi number: 08 AA 61107 (kehtivusaja lõpp: 2. aprill 2014) Väidetav peaminister ning planeerimis- ja arenguminister: osalemine Laurent Gbagbo ebaseaduslikus valitsuses. 4. Pierre Israël Amessan Brou Côte d’Ivoire’i raadio ja televisiooni peadirektor: Rahuprotsessi ja leppimise takistamine, kutsudes avalikkust üles vihkamisele ja vägivallale ning osaledes valeinformatsiooni edastamise kampaanias 2010. aasta presidendivalimiste kohta. 5. Frank Anderson Kouassi Riikliku audiovisuaal- ja kommunikatsiooninõukogu president: Rahuprotsessi ja leppimise takistamine, kutsudes avalikkust üles vihkamisele ja vägivallale ning osaledes valeinformatsiooni edastamise kampaanias 2010. aasta presidendivalimiste kohta; keeldumine allumast demokraatlikult valitud presidendi võimule. 6. Nadiani Bamba Sünniaeg ja -koht: 13. juuni 1974, Abidjan Passi number: PD - AE 061 FP 04 Rühmituse Cyclone juht, ajalehe „Le temps” toimetaja: Rahuprotsessi ja leppimise takistamine, kutsudes avalikkust üles vihkamisele ja vägivallale ning osaledes valeinformatsiooni edastamise kampaanias 2010. aasta presidendivalimiste kohta. 7. Kadet Bertin Sündinud umbes 1957. aastal Mamas. Gbagbo julgeolekunõunik: Rahuprotsessi ja leppimise takistamine, keeldumine tunnustamast demokraatlikult valitud presidendi võimu. Represseerimise ja hirmutamisega seotud liikumiste algataja. 8. Kindral Dogbo Blé Sünniaeg ja -koht: 2. veebruar 1959, Daola Vabariikliku kaardiväe juht: Rahuprotsessi ja leppimise takistamine; vastutab inimõiguste ja rahvusvahelise humanitaarõiguse ränga rikkumise eest Côte d’Ivoire’is; demokraatlikult valitud presidendi võimule allumisest keelduv sõjaväelane. 9. Bohoun Bouabré Paul Antoine Sünniaeg ja -koht: 9. veebruar 1957, Issia Passi number: PD AE 015 FO 02 Endine riigiminister, Côte d’Ivoire’i Rahvarinde juht: Rahuprotsessi ja leppimise takistamine, keeldumine tunnustamast presidendivalimiste tulemusi. 10. Alamprefekt Oulaï Delefosse Sünniaeg: 28. oktoober 1968 Patriootilise vastupanuliidu Union patriotique pour la résistance du Grand Ouest (UPRGO) juht: Rahuprotsessi ja leppimise takistamine, keeldudes desarmeerimisest ja allumisest demokraatlikult valitud presidendi võimule. 11. Admiral Vagba Faussignau Sünniaeg ja -koht: 31. detsember 1954, Bobia Côte d’Ivoire’i mereväe komandör, sõjalise staabi alljuht: Vastutab inimõiguste ja rahvusvahelise humanitaarõiguse ränga rikkumise eest Côte d’Ivoire’is; demokraatlikult valitud presidendi võimule allumisest keelduv sõjaväelane. 12. Pasteur Gammi Côte d'Ivoire'i lääneosa vabastusliikumise Mouvement ivoirien pour la libération de l'Ouest de la Côte d'Ivoire (MILOCI) juht Rahuprotsessi ja leppimise takistamine, keeldudes desarmeerimisest ja allumisest demokraatlikult valitud presidendi võimule. 13. Laurent Gbagbo Sünniaeg ja -koht: 31. mai 1945, Gagnoa Väidetav Vabariigi president: Rahuprotsessi ja leppimise takistamine, keeldumine tunnustamast presidendivalimiste tulemusi. 14. Simone Gbagbo Sünniaeg ja -koht: 20. juuni 1949, Moossou Côte d'Ivoire'i Rahvarinde rühmituse juht Rahvusassamblees: Rahuprotsessi ja leppimise takistamine; vihkamisele ja vägivallale õhutamine. 15. Kindral Guiai Bi Poin Sünniaeg ja -koht: 31. detsember 1954, Gounela. Julgeolekuoperatsioonide juhtimiskeskuse (CECOS) ülem: Rahuprotsessi ja leppimise takistamine; vastutab inimõiguste ja rahvusvahelise humanitaarõiguse ränga rikkumise eest Côte d’Ivoire’is; demokraatlikult valitud presidendi võimule allumisest keelduv sõjaväelane. 16. Denis Maho Glofiei Sündinud Val de Marne’is Suur-Lääne Vabastusrinde Front de libération du Grand Ouest (FLGO) juht: Rahuprotsessi ja leppimise takistamine, keeldudes desarmeerimisest ja allumisest demokraatlikult valitud presidendi võimule. 17. Kapten Anselme Séka Yapo Sünniaeg ja -koht: 2. mai 1973, Adzopé Simone Gbagbo ihukaitsja: Vastutab inimõiguste ja rahvusvahelise humanitaarõiguse ränga rikkumise eest Côte d’Ivoire’is; demokraatlikult valitud presidendi võimule allumisest keelduv sõjaväelane. 18. Désiré Tagro Sünniaeg ja -koht: 27. jaanuar 1959, Issia Passi number: PD - AE 065FH08. Väidetava „president” Gbagbo peasekretär Kuulumine Laurent Gbagbo ebaseaduslikku valitsusse, keeldumine tunnustamist presidendivalimiste tulemusi. Seotud rahvaliikumise vägivaldse represseerimisega 2010. aasta veebruaris, novembris ja detsembris. 19. Yao N'Dré Sünniaeg: 29. detsember 1956 Konstitutsiooninõukogu esimees: Rahuprotsessi ja leppimise takistamine, keeldumine tunnustamast presidendivalimiste tulemusi; keeldumine allumast demokraatlikult valitud presidendi võimule. 20. Yanon Yapo Väidetavalt pitsatihoidja, justiits- ja inimõiguste minister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 21. Dogou Alain Sünniaeg ja -koht: 16. juuli 1964, Aboisso Passi number: PD-AE/053FR05 (kehtivusaja lõpp: 27. mai 2011) Väidetavalt kaitse- ja kodanikuteenistuse minister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 22. Emile Guiriéoulou Sünniaeg ja -koht: 1. jaanuar 1949, Guiglo Passi number: PD-AE/008GO03 (kehtivusaja lõpp: 14. märts 2013) Väidetav siseminister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 23. Charles Désiré Noël Laurent Dallo Sünniaeg ja -koht: 23. detsember 1955, Gagnoa Passi number: 08AA19843 (kehtivusaja lõpp: 13. oktoober 2013) Väidetavalt majandus- ja rahandusminister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 24. Augustin Kouadio Komoé Sünniaeg ja -koht: 19. september 1961, Kokomian Passi number: PD-AE/010GO03 (kehtivusaja lõpp: 14. märts 2013) Väidetavalt kaevanduste ja energia minister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 25. Christine Adjobi Nebout (teise nimega Aya Christine Rosalie Adjobi née Nebout) Sünniaeg ja -koht: 24. juuli 1949, Grand Bassam Passi number: PD-AE/017FY12 (kehtivusaja lõpp: 14. detsember 2011) Väidetavalt tervise- ja AIDSi vastu võitlemise minister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 26. Yapo Atsé Benjamin Sünniaeg ja -koht: 1. jaanuar 1951, Akoupé Passide numbrid: PD-AE/089GO04 (kehtivusaja lõpp: 1. aprill 2013); PS-AE/057AN06 Väidetavalt ehituse ja linnaplaneerimise minister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 27. Coulibaly Issa Malick Sünniaeg ja -koht: 19. august 1953, Korhogo Passi number: PD-AE/058GB05 (kehtivusaja lõpp: 10. mai 2012) Väidetavalt põllumajandusminister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 28. Ahoua Don Mello Sünniaeg ja -koht: 23. juuni 1956, Bongouanou Passi number: PD-AE/044GN02 (kehtivusaja lõpp: 23. veebruar 2013) Väidetavalt seadmete ja maaparanduse minister, valitsuse pressiesindaja: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 29. N’Goua Abi Blaise Väidetavalt transpordiminister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 30. Anne Jacqueline Lohouès Oble Sünniaeg ja -koht: 7. november 1950, Dabou Passi number: PD-AE/050GU08 (kehtivusaja lõpp: 4. august 2013) Väidetavalt haridusminister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 31. Angèle Gnonsoa (teise nimega Zon Sahon) Sünniaeg ja -koht: 1. jaanuar 1940, Tai Passi number: PD-AE/040ER05 (kehtivusaja lõpp: 28. mai 2012) Väidetavalt tehnilise hariduse minister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 32. Koffi Koffi Lazare Väidetavalt keskkonna-, veemajandus- ja metsandusminister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 33. Elisabeth Badjo Djékouri, Abielunimega Dagbo Jeannie Sünniaeg ja -koht: 24. detsember 1971, Lakota Passide numbrid: 08AA15517 (kehtivuse lõpp: 25. november 2013); PS-AE/040HD12 (kehtivusaja lõpp: 1. detsember 2011) Väidetavalt avaliku teenistuse minister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 34. Charles Blé Goudé Sünniaeg ja -koht: 1. jaanuar 1972, Kpoh Endise passi number: DD-AE/088OH12 Väidetavalt noorsoo-, kutseõppe- ja tööhõiveminister, üleaafrikalise noorte ja patriootide kongressi esimees: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. Meeldetuletuseks: ÜRO Julgeolekunõukogu juba kohaldab tema suhtes sanktsioone alates 2005. aastast. 35. Philippe Attey Sünniaeg ja -koht: 10. oktoober 1951, Agboville Endise passi number: AE/32AH06 Väidetavalt tööstuse ja erasektori arendamise minister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 36. Danièle Boni Claverie (Prantsusmaa ja Côte d’Ivoire’i kodanik) Väidetavalt naiste-, pere- ja lasteküsimuste minister: Rahuprotsessi ja leppimise takistamine, keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 37. Ettien Amoikon Väidetavalt info- ja kommunikatsioonitehnoloogia minister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 38. Ouattara Gnonzié Väidetavalt kommunikatsiooniminister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 39. Alphonse Voho Sahi Sünniaeg ja -koht: 15. juuni 1958, Gueyede Passi number: PD-AE/066FP04 (kehtivusaja lõpp: 1. aprill 2011) Väidetavalt kultuuriminister: Rahuprotsessi ja leppimise takistamine, keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 40. Kata Kéké (teise nimega Keke Joseph Kata) Sünniaeg ja -koht: 1. jaanuar 1951, Daloa Passi number: PD-AE/086FO02 (kehtivusaja lõpp: 27. veebruar 2011) Väidetavalt teadusuuringute minister: Rahuprotsessi ja leppimise takistamine, keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 41. Franck Guéi Sünniaeg: 20. veebruar 1967 Passi number: PD-AE/082GL12 (kehtivusaja lõpp: 22. detsember 2012) Väidetavalt spordiminister: Rahuprotsessi ja leppimise takistamine, keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 42. Touré Amara Väidetavalt kaubandusminister: Rahuprotsessi ja leppimise takistamine, keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 43. Kouamé Sécré Richard Väidetavalt turismi- ja käsitöönduse minister: Rahuprotsessi ja leppimise takistamine, keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 44. Anne Gnahouret Tatret Väidetavalt solidaarsuse, ülesehituse ja sotsiaalse ühtekuuluvuse minister: Rahuprotsessi ja leppimise takistamine ning keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 45. Nyamien Messou Sünniaeg ja -koht: 20. juuni 1954, Bongouanou Endise passi number: PD-AE/056FE05 (kehtivusaja lõpp: 29. mai 2010) Väidetavalt tööminister: Rahuprotsessi ja leppimise takistamine, keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 46. Koné Katina Justin Väidetavalt eelarve eest vastutav minister: Rahuprotsessi ja leppimise takistamine, keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 47. N’Guessan Yao Thomas Väidetavalt kõrghariduse eest vastutav haridusministri abiminister: Rahuprotsessi ja leppimise takistamine, keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 48. Lago Daléba Loan Odette Sünniaeg ja -koht: 1. jaanuar 1955, Floleu Passi number: 08AA68945 (kehtivuse lõpp: 29. aprill 2014) Väidetavalt kooli- ja tudengielu eest vastutav riigisekretär: Rahuprotsessi ja leppimise takistamine, keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 49. Georges Armand Alexis Ouégnin Sünniaeg ja -koht: 27. august 1953, Bouaké Passi number: 08AA59267 (kehtivuse lõpp: 24. märts 2014) Väidetavalt üldise tervisekindlustuse eest vastutav riigisekretär: Rahuprotsessi ja leppimise takistamine, keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 50. Dogo Djéréké Raphaël Väidetavalt puuetega inimeste eest vastutav riigisekretär: Rahuprotsessi ja leppimise takistamine, keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 51. Dosso Charles Radel Durando Väidetavalt sõjaohvrite eest vastutav riigisekretär: Rahuprotsessi ja leppimise takistamine, keeldumine tunnustamast presidendivalimiste tulemusi, osaledes Laurent Gbagbo ebaseaduslikus valitsuses. 52. Timothée Ahoua N'Guetta Sünniaeg ja -koht: 25. aprill 1931, Aboisso Passi number: PD-AE/084FK10 (kehtivusaja lõpp: 20. oktoober 2013) Põhiseadusnõukogu liige: Rahuprotsessi ja leppimise takistamine, keeldumine tunnustamast presidendivalimiste tulemusi; keeldumine allumast demokraatlikult valitud presidendi võimule. 53. Jacques André Daligou Monoko Põhiseadusnõukogu liige: Rahuprotsessi ja leppimise takistamine, keeldumine tunnustamast presidendivalimiste tulemusi; keeldumine allumast demokraatlikult valitud presidendi võimule. 54. Bruno Walé Ekpo Põhiseadusnõukogu liige: Rahuprotsessi ja leppimise takistamine, keeldumine tunnustamast presidendivalimiste tulemusi; keeldumine allumast demokraatlikult valitud presidendi võimule. 55. Félix Tano Kouakou Sünniaeg ja -koht: 12. märts 1959, Ouelle Passi number: PD-AE/091FD05 (kehtivusaja lõpp: 13. mai 2010) Põhiseadusnõukogu liige: Rahuprotsessi ja leppimise takistamine, keeldumine tunnustamast presidendivalimiste tulemusi; keeldumine allumast demokraatlikult valitud presidendi võimule. 56. Hortense Kouassi Angoran Põhiseadusnõukogu liige: Rahuprotsessi ja leppimise takistamine, keeldumine tunnustamast presidendivalimiste tulemusi; keeldumine allumast demokraatlikult valitud presidendi võimule. 57. Joséphine Suzanne Touré Sünniaeg ja -koht: 28. veebruar 1972, Abidjan Passide numbrid: PD-AE/032GL12 (kehtivusaja lõpp: 7. detsember 2012); 08AA62264 (kehtivusaja lõpp: 6. aprill 2014) Põhiseadusnõukogu liige: Rahuprotsessi ja leppimise takistamine, keeldumine tunnustamast presidendivalimiste tulemusi; keeldumine allumast demokraatlikult valitud presidendi võimule. 58. Konaté Navigué Sünniaeg ja -koht: 4. märts 1974, Tindara Passi number: PD-AE/076FE06 (kehtivusaja lõpp: 5. juuni 2010) Côte d’Ivoire’i Rahvarinde noorteliikumise president: Vihkamisele ja vägivallale õhutamine. 59. Patrice Baï Endise presidendi Gbagbo julgeolekunõunik: koordineerib tegevust vastaste hirmutamiseks; keeldumine allumast demokraatlikult valitud presidendi võimule. 60. Marcel Gossio Sünniaeg ja -koht: 18. veebruar 1951, Adjamé Passi number: 08AA14345 (kehtivusaja lõpp: 6. oktoober 2013) Port Autonome d’Abidjani peadirektor: keeldumine allumast demokraatlikult valitud presidendi võimule; osalemine Laurent Gbagbo ebaseadusliku administratsiooni rahastamises. 61. Alphonse Mangly (teise nimega Mangley) Sünniaeg ja -koht: 1. jaanuar 1958, Danané Passide numbrid: 04LE57580 (kehtivusaja lõpp: 16. juuni 2011); PS-AE/077HK08 (kehtivusaja lõpp: 3. august 2012); PD-AE/065GK11 (kehtivusaja lõpp: 15. november 2012) PD-AE/065GK11 (kehtivusaja lõpp: 15. november 2012) Tolliameti peadirektor: keeldumine allumast demokraatlikult valitud presidendi võimule; osalemine Laurent Gbagbo ebaseadusliku administratsiooni rahastamises. 62. Marc Gnatoa Kesk-Lääne piirkonna julgestusrinde juht: On osalenud represseerimistes. Rahuprotsessi ja leppimise takistamine, keeldudes desarmeerimisest ja allumisest demokraatlikult valitud presidendi võimule. 63. Moussa Touré Zéguen Sünniaeg ja -koht: 9. september 1944; Endise passi number: AE/46CR05 Rahu nimel tegutsevate patriootide rühmituse peasekretär: Politsei eriüksuse vastutav isik. Osales represseerimistes pärast presidendivalimiste teist vooru. Rahuprotsessi ja leppimise takistamine, keeldudes desarmeerimisest ja allumisest demokraatlikult valitud presidendi võimule. 64. Bro Grébé Geneviève née Yobou Sünniaeg ja -koht: 13. märts 1953, Grand Alepé Passi number: PD-AE/072ER06 (kehtivusaja lõpp: 6. juuni 2012) Côte d’Ivoire’i patriootiliste naiste liikumise esimees: Rahuprotsessi ja leppimise takistamine, õhutades avalikkust vihkamisele ja vägivallale. 65. Lorougnon Souhonon Marie Odette, sündinud Gnabri Côte d’Ivoire’i Rahvarinde naisteliikumise riiklik sekretär: Rahuprotsessi ja leppimise takistamine, õhutades avalikkust vihkamisele ja vägivallale. 66. Felix Nanihio Riikliku audiovisuaalse kommunikatsiooni nõukogu peasekretär: Rahuprotsessi ja leppimise takistamine, kutsudes avalikkust üles vihkamisele ja vägivallale ning osaledes valeinformatsiooni edastamise kampaanias 2010. aasta presidendivalimiste kohta; keeldumine allumast demokraatlikult valitud presidendi võimule. 67. Stéphane Kipré Ajalehe Le Quotidien d’Abidjan toimetaja: Rahuprotsessi ja leppimise takistamine, kutsudes avalikkust üles vihkamisele ja vägivallale ning osaledes valeinformatsiooni edastamise kampaanias 2010. aasta presidendivalimiste kohta. 68. Lahoua Souanga Etienne, (teise nimega César Etou) Ajalehe Notre Voie toimetaja ja peatoimetaja: Rahuprotsessi ja leppimise takistamine, kutsudes avalikkust üles vihkamisele ja vägivallale ning osaledes valeinformatsiooni edastamise kampaanias 2010. aasta presidendivalimiste kohta. 69. Jean Baptiste Akrou Sünniaeg ja -koht: 1. jaanuar 1956, Yamoussoukro Passi number: 08AA15000 (kehtivusaja lõpp: 5. oktoober 2013) Ajalehe Fraternité Matin peadirektor: Rahuprotsessi ja leppimise takistamine, kutsudes avalikkust üles vihkamisele ja vägivallale ning osaledes valeinformatsiooni edastamise kampaanias 2010. aasta presidendivalimiste kohta. 70. Kindralleitnant Philippe Mangou Relvajõudude staabiülem: Rahuprotsessi ja leppimise takistamine; vastutab inimõiguste ja rahvusvahelise humanitaarõiguse ränga rikkumise eest Côte d’Ivoire’is; demokraatlikult valitud presidendi võimule allumisest keelduv sõjaväelane. 71. Kindral Affro (sandarmeeria) Sandarmeeria ülemjuhatuse abikomandör: Rahuprotsessi ja leppimise takistamine; vastutab inimõiguste ja rahvusvahelise humanitaarõiguse ränga rikkumise eest Côte d’Ivoire’is; demokraatlikult valitud presidendi võimule allumisest keelduv sõjaväelane. 72. Ottro Laurent Zirignon Sünniaeg ja -koht: 1. jaanuar 1943, Gagnoa Passide numbrid: 08AB47683 (kehtivuse lõpp: 26. jaanuar 2015); PD-AE/062FR06 (kehtivusaja lõpp: 1. juuni 2011); 97LB96734 Rafineerimisettevõtte Société Ivoirienne de Raffinage (SIR) haldusnõukogu esimees: keeldumine allumast demokraatlikult valitud presidendi võimule; osalemine Laurent Gbagbo ebaseadusliku administratsiooni rahastamises. 73. Kassoum Fadika Sünniaeg ja -koht: 7. juuni 1962, Man Passi number: 08AA57836 (kehtivusaja lõpp: 1. aprill 2014) Ettevõtte PETROCI direktor: keeldumine allumast demokraatlikult valitud presidendi võimule; osalemine Laurent Gbagbo ebaseadusliku administratsiooni rahastamises. 74. Djédjé Mama Ohoua Simone Sünniaeg ja -koht: 1. jaanuar 1957, Zialegrehoa või Gagnoa; Passi number: 08AA23624 (kehtivusaja lõpp: 22. oktoober 2013); PD-AE/006FR05 Riigikassa peadirektor: keeldumine allumast demokraatlikult valitud presidendi võimule; osalemine Laurent Gbagbo ebaseadusliku administratsiooni rahastamises. 75. Kessé Feh Lambert Sünniaeg ja -koht: 22. november 1948, Gbonne Passi number: PD-AE/047FP03 (kehtivusaja lõpp: 26. mai 2011) Maksuameti peadirektor: keeldumine allumast demokraatlikult valitud presidendi võimule; osalemine Laurent Gbagbo ebaseadusliku administratsiooni rahastamises. 76. Aubert Zohoré Gbagbo erinõunik majandusküsimustes: keeldumine allumast demokraatlikult valitud presidendi võimule. 77. Thierry Legré Patriootiliste noorte liikumise liige: Rahuprotsessi ja leppimise takistamine, õhutades avalikkust vihkamisele ja vägivallale. 78. Kindralleitnant Kassaraté Edouard Tiapé Sandarmeeria peakomandör: Rahuprotsessi ja leppimise takistamine; vastutab inimõiguste ja rahvusvahelise humanitaarõiguse ränga rikkumise eest Côte d’Ivoire’is; demokraatlikult valitud presidendi võimule allumisest keelduv sõjaväelane. 79. Kolonelmajor Babri Gohourou Hilaire Côte d’Ivoire’i julgeolekujõudude pressiesindaja: Rahuprotsessi ja leppimise takistamine; vihkamisele ja vägivallale õhutamine; demokraatlikult valitud presidendi võimule allumisest keelduv sõjaväelane. 80. Divisjoniülem Yoro Claude Riikliku Politsei sekkumisüksuste juht: Vastutab inimõiguste ja rahvusvahelise humanitaarõiguse ränga rikkumise eest Côte d’Ivoire’is; demokraatlikult valitud presidendi võimule allumisest keelduv sõjaväelane. 81. Superintendant Loba Gnango Emmanuel Patrick Massirahutuste vastase brigaadi juht: Vastutab inimõiguste ja rahvusvahelise humanitaarõiguse ränga rikkumise eest Côte d’Ivoire’is; demokraatlikult valitud presidendi võimule allumisest keelduv sõjaväelane. 82. Kapten Guei Badia Mereväebaas – Riiklikud merejõud: Vastutab inimõiguste ja rahvusvahelise humanitaarõiguse ränga rikkumise eest Côte d’Ivoire’is; demokraatlikult valitud presidendi võimule allumisest keelduv sõjaväelane. 83. Leitnant Ourigou Bawa Mereväebaas – Riiklikud merejõud: Vastutab inimõiguste ja rahvusvahelise humanitaarõiguse ränga rikkumise eest Côte d’Ivoire’is; demokraatlikult valitud presidendi võimule allumisest keelduv sõjaväelane. 84. Superintendant Joachim Robe Gogo Julgeolekuoperatsioonide juhtimiskeskuse (CECOS) ülem: Vastutab inimõiguste ja rahvusvahelise humanitaarõiguse ränga rikkumise eest Côte d’Ivoire’is; demokraatlikult valitud presidendi võimule allumisest keelduv sõjaväelane. 85. Gilbert Anoh N’Guessan Kohvi ja kakao tootmise juhtimiskomitee (Comité de Gestion de la Filière Café et Cacao (CGFCC)) president: keeldumine allumast demokraatlikult valitud presidendi võimule; osalemine Laurent Gbagbo ebaseadusliku administratsiooni rahastamises.







B. Juriidilised isikud, üksused ja organid Nimi (ja võimalikud varjunimed) Identifitseerimis-andmed Põhjendus 1. PETROCI (Société Nationale d'Opérations Pétrolières de la Côte d'Ivoire - Côte d’Ivoire’i naftatehingute riigiettevõte) Abidjan Plateau, Immeuble les Hévéas - 14, boulevard Carde Osalemine Laurent Gbagbo ebaseadusliku administratsiooni rahastamises. 2. SIR (Société Ivoirienne de Raffinage - Côte d’Ivoire’i rafineerimisettevõte) Abidjan Port Bouët, Route de Vridi – Boulevard de Petit Bassam Osalemine Laurent Gbagbo ebaseadusliku administratsiooni rahastamises. 3. Abidjani autonoomne sadam Abidjan Vridi, sadamaala Osalemine Laurent Gbagbo ebaseadusliku administratsiooni rahastamises. 4. San Pedro autonoomne sadam San Pedro, sadamaala Esindus Abidjanis: Immeuble Ancien Monoprix, face Gare Sud Plateau - 1er Etage côté Rue du Commerce Osalemine Laurent Gbagbo ebaseadusliku administratsiooni rahastamises. 5. BNI (Banque Nationale d'Investissement – Riiklik invesreerimispank) Abidjan Plateau, Avenue Marchand – Immeuble SCIAM Osalemine Laurent Gbagbo ebaseadusliku administratsiooni rahastamises. 6. BFA (Banque pour le Financement de l'Agriculture – Põllumajanduse rahastamise pank) Abidjan Plateau, Rue Lecoeur – Immeuble Alliance B, 2. – 4. korrus Osalemine Laurent Gbagbo ebaseadusliku administratsiooni rahastamises. 7. Versus Bank Abidjan Plateau, Avenue Botreau Roussel – Immeuble CRRAE UMOA, BCEAO hoone taga, rue des Banques vastas Osalemine Laurent Gbagbo ebaseadusliku administratsiooni rahastamises. 8. CGFCC (Comité de Gestion de la Filière Café et Cacao – Kohvi ja kakao tootmise juhtimiskomitee) Abidjan Plateau – Immeuble CAISTAB, 23. korrus Osalemine Laurent Gbagbo ebaseadusliku administratsiooni rahastamises. 9. APROCANCI (Association des Producteurs de Caoutchouc Naturel de Côte d'Ivoire – Côte d'Ivoire'i loodusliku kautšuki tootjate liit) Cocody II Plateau Boulevard Latrille – Sicogi, bloc A Bâtiment D 1. korrus Osalemine Laurent Gbagbo ebaseadusliku administratsiooni rahastamises. 10. SOGEPE (Société de gestion du patrimoine de l'électricité – Elektri haldusettevõte) Abidjan Plateau, Place de la République – Immeuble EECI, 15. korrus Osalemine Laurent Gbagbo ebaseadusliku administratsiooni rahastamises. 11. RTI (Radiodiffusion Télévision ivoirienne – Côte d'Ivoire'i ringhääling) Cocody Boulevard des Martyrs, 08 - BP 883 - Abidjan 08 - Côte d'Ivoire Vihkamisele ja vägivallale õhutamine, osaledes valeinformatsiooni edastamise kampaanias 2010. aasta presidendivalimiste kohta.

▼M5









II LISA

Veebilehed teabega artiklites 3, 4, 5, 7 ja 8 osutatud pädevate asutuste kohta ning aadress teadete saatmiseks Euroopa Komisjonile

BELGIA

http://www.diplomatie.be/eusanctions

BULGAARIA

http://www.mfa.government.bg

TŠEHHI VABARIIK

http://www.mfcr.cz/mezinarodnisankce

TAANI

http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/

SAKSAMAA

http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html

EESTI

http://www.vm.ee/est/kat_622/

IIRIMAA

http://www.dfa.ie/home/index.aspx?id=28519

KREEKA

http://www.mfa.gr/www.mfa.gr/en-US/Policy/Multilateral+Diplomacy/Global+Issues/International+Sanctions/

HISPAANIA

http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx

PRANTSUSMAA

http://www.diplomatie.gouv.fr/autorites-sanctions/

ITAALIA

http://www.esteri.it/MAE/IT/Politica_Europea/Deroghe.htm

KÜPROS

http://www.mfa.gov.cy/sanctions

LÄTI

http://www.mfa.gov.lv/en/security/4539

LEEDU

http://www.urm.lt

LUKSEMBURG

http://www.mae.lu/sanctions

UNGARI

http://www.kulugyminiszterium.hu/kum/hu/bal/Kulpolitikank/nemzetkozi_szankciok/

MALTA

http://www.doi.gov.mt/EN/bodies/boards/sanctions_monitoring.asp

MADALMAAD

http://www.minbuza.nl/sancties

AUSTRIA

http://www.bmeia.gv.at/view.php3?f_id=12750&LNG=en&version=

POOLA

http://www.msz.gov.pl

PORTUGAL

http://www.min-nestrangeiros.pt

RUMEENIA

http://www.mae.ro/node/1548

SLOVEENIA

http://www.mzz.gov.si/si/zunanja_politika/mednarodna_varnost/omejevalni_ukrepi/

SLOVAKKIA

http://www.foreign.gov.sk

SOOME

http://formin.finland.fi/kvyhteistyo/pakotteet

ROOTSI

http://www.ud.se/sanktioner

ÜHENDKUNINGRIIK

www.fco.gov.uk/competentauthorities

Aadress teadete saatmiseks Euroopa Komisjonile või temaga suhtlemiseks:

European Commission

Foreign Policy Instruments Service

Unit FPIS.2

CHAR 12/106

B-1049 Bruxelles/Brussel

Belgium

E-post: relex-sanctions@ec.europa.eu

Tel: (32 2) 295 55 85

Faks: (32 2) 299 08 73